**ΜΕΡΟΣ Α - ΠΕΡΙΓΡΑΦΗ ΦΥΣΙΚΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ**

**Διευκρινίζεται ότι όπου στην περιγραφή των ειδών γίνεται μνεία συγκεκριμένου προτύπου, κατασκευής ή προέλευσης ή ιδιαίτερων μεθόδων κατασκευής, ή αναφορά σε σήμα, δίπλωμα ευρεσιτεχνίας ή τύπο καθώς και σε συγκεκριμένη καταγωγή ή παραγωγή, εμπορικό σήμα, η μνεία αυτή αφορά και στα ισοδύναμα αυτών.**

**Η προσφορά των οικονομικών φορέων θα συνοδεύεται υποχρεωτικά από αναλυτικό φύλλο συμμόρφωσης προς τις τεχνικές προδιαγραφές που αναλύονται κατωτέρω, σημείο προς σημείο, με παραπομπές σε αντίστοιχα τεχνικά φυλλάδια τα οποία θα πρέπει να συνοδεύουν την προσφορά τους.**

**Αναλυτική Περιγραφή Οικονομικού Αντικειμένου Έργου MIS 5047228**

|  |
| --- |
| **ΕΞΟΠΛΙΣΜΟΣ ΕΡΓΟΥ MIS 5047228 - ΤΜΗΜΑΤΑ, CPV ΚΑΙ ΠΡΟΥΠΟΛΟΓΙΣΜΟΙ**  |
| **Α/Α Τμήματος** | **Τίτλος Τμήματος**  | **CPV**  | **Κατ. Δαπάνης** | **AA Είδους στο Τμήμα** | **Περιγραφή Εξοπλισμού**  | **Μονάδα Μέτρησης**  | **Ποσό-τητα** | **Π/Υ Τμήματος με ΦΠΑ**  | **Π/Υ Τμήματος χωρίς ΦΠΑ**  | **Τόπος Παράδοσης - Εγκατάστασης**  |
| **Τμήμα**  | **Εργαστήριο**  | **Κτίριο / Όροφος**  |
| 1. | ΣΥΣΤΗΜΑ ΣΑΡΩΣΗΣ ΜΙΚΡΟΣΥΣΤΟΙΧΙΩΝ ΝΕΑΣ ΓΕΝΙΑΣ | 38000000-5 | 14-05 | 1 | ΣΥΣΤΗΜΑ ΣΑΡΩΣΗΣ ΜΙΚΡΟΣΥΣΤΟΙΧΙΩΝ ΝΕΑΣ ΓΕΝΙΑΣ | ΣΕΤ | 1 | 276.000,00€ | 222.580,65€ | Ιατρικής | Ιατρικής Γενετικής στην Κλινική Πράξη | Ιατρική/ Ισόγειο |
| 2. | ΑΛΛΗΛΟΥΧΗΤΗΣ ΝΕΑΣ ΓΕΝΙΑΣ (NEXT GENERATION SEQUENCER) | 38000000-5 | 14-05 | 1 | ΑΛΛΗΛΟΥΧΗΤΗΣ ΝΕΑΣ ΓΕΝΙΑΣ (NEXT GENERATION SEQUENCER) | ΣΕΤ | 1 | 310.000,00€ | 250.000,00€ | Ιατρικής | Ιατρικής Γενετικής στην Κλινική Πράξη | Ιατρική/ Ισόγειο |

|  |  |  |  |  |  |
| --- | --- | --- | --- | --- | --- |
| **Τμήμα** | **Τίτλος Τμήματος**  | **CPV**  | **Κατηγορία Δαπάνης** | **Π/Υ Τμήματος με ΦΠΑ**  | **Π/Υ Τμήματος χωρίς ΦΠΑ**  |
| 1 | ΣΥΣΤΗΜΑ ΣΑΡΩΣΗΣ ΜΙΚΡΟΣΥΣΤΟΙΧΙΩΝ ΝΕΑΣ ΓΕΝΙΑΣ | 38000000-5 | 14-05 | 222.580,65€ | 276.000,00€ |

|  |
| --- |
| **ΤΜΗΜΑ 1: ΣΥΣΤΗΜΑ ΣΑΡΩΣΗΣ ΜΙΚΡΟΣΥΣΤΟΙΧΙΩΝ ΝΕΑΣ ΓΕΝΙΑΣ** |
| **ΑΑ Είδους στο Τμήμα** | **Σύντομη Περιγραφή Είδους** | **Μον.** **Μετρ.** | **Πλήθος** |
| 1 | Σύστημα ανίχνευσης μικρο-συστοιχιών (microarrays) νέας γενιάς που περιλαμβάνει σύστημα ακτινών laser υψηλής απόδοσης, σύστημα οπτικών και σύστημα ανίχνευσης ώστε να μπορεί να υποστηρίξει εύκολα ανίχνευση διάρκειας 24ώρου. Το σύστημα διαθέτει μία διπλή πηγή laser με διέγερση στα 532nm και 658nm. Το σύστημα είναι συμβατό με πληθώρα αντιδραστηρίων και μπορεί να υποστηρίξει τις ακόλουθες εφαρμογές: Γονοτύπηση, Μελέτη Συσχέτισης Ολόκληρου του Γονιδιώματος – GWAS, Copy number variation, Γονιδιακή έκφραση, Μεθυλίωση, Κυτταρογενετική, Loss of Heterozygocity. Οι σαρώσεις αποδίδονται σε μορφή TIFF ή JPEG ενώ το σύστημα συνοδεύεται από κατάλληλο λογισμικό ανάλυσης δεδομένων το οποίο περιλαμβάνει εργαλεία οπτικοποίησης, προηγμένα χαρακτηριστικά χειρισμού δεδομένων και εκτεταμένες δυνατότητες αναφοράς. Το σύστημα είναι συμβατό με αυτοματοποιημένα ρομποτικά συστήματα διαχείρησης υγρών. | ΣΕΤ | 1 |
| **Αναλυτικές Τεχνικές Προδιαγραφές Είδους**  | **Απαί-****τηση** | **Απάν-τηση** | **Παραπομπή** |
| 1. Το σύστημα να είναι σαρωτής μικροσυστοιχιών νέας γενιάς με υψηλή ευκρίνεια. | ΝΑΙ |  |  |
| 2. Να περιλαμβάνει σύστημα ακτίνων laser υψηλής απόδοσης βασισμένο σε διπλή πηγή ώστε να επιτυγχάνεται απόδοση σήματος υψηλότερης έντασης και ειδικότητας. | ΝΑΙ |  |  |
| 3. Σε εφαρμογή γονοτύπησης ολικού γονιδιώματος το ποσοστό λάθους (Mendelian error rate) να είναι <0.1%. | ΝΑΙ |  |  |
| 4. O μέσος χρόνος σάρωσης ανά δείγμα να μην υπερβαίνει τα 1.25 λεπτά. | ΝΑΙ |  |  |
| 5. Τα ποσοστά των call rate και της επαναληψιμότητας να είναι >99%. | ΝΑΙ |  |  |
| 6. Να διαθέτει σύστημα σάρωσης με Barcode. | ΝΑΙ |  |  |
| 7. Να συνοδεύεται από ειδικό λογισμικό ανάλυσης που να υποστηρίζει τις παρακάτω εφαρμογές και να δέχεται αντιδραστήρια για τις παρακάτω εφαρμογές:1. Γονοτύπηση
2. Μελέτη Συσχέτισης Ολόκληρου του Γονιδιώματος – GWAS
3. Copy number variation
4. Γονιδιακή έκφραση
5. Μεθυλίωση

Loss of Heterozygosity | ΝΑΙ |  |  |
| 8. Να συνοδεύεται από επιπλέον ειδικό λογισμικό κυτταρογενετικής ανάλυσης. | ΝΑΙ |  |  |
| 9. Να είναι συμβατό με πληθώρα αντιδραστηρίων που να εξυπηρετούν τις παραπάνω εφαρμογές ενώ να είναι δυνατή η κατασκευή arrays κατά παραγγελία. | ΝΑΙ |  |  |
| 10. Οι μικροσυστοιχίες που δύναται να σαρώσει το σύστημα να αποτελούνται από μικρο-βοθρία στα οποία εμπεριέχονται ειδικά μικροσφαιρίδια μεγέθους 1-2 μm το καθένα. | ΝΑΙ |  |  |
| 11. Τα ολιγονουκλεοτίδια (probes) που είναι συνδεδεμένα στα ειδικά μικροσφαιρίδια να είναι πλήρους μήκους και να αποτελούνται από 50 βάσεις, προσδίδοντας με αυτό το τρόπο υψηλή ειδικότητα και ευαισθησία κατά τον υβριδισμό. | ΝΑΙ |  |  |
| 12. Οι σαρώσεις να αποδίδονται σε μορφή TIFF ή JPEG. | ΝΑΙ |  |  |
| 13. Να διαθέτει αυτοματοποιημένο σύστημα ανάλυσης ποιότητας εικόνων. | ΝΑΙ |  |  |
| 14. Να συνοδεύεται από κατάλληλο λογισμικό ανάλυσης δεδομένων το οποίο να παρέχει: i) εργαλεία οπτικοποίησης ειδικών γραφημάτων SNPs, εκτίμησης της ποιότητας κάθε SNP call, ομαλοποίησης (normalization) των δεδομένων, κατασκευής custom διαγραμμάτων, ii) ειδικό αλγόριθμο δημιουργίας συστάδων (clustering), iii) δυνατότητα δημιουργίας αναφοράς (report) αναπαραγωγιμότητας και κληρονομικότητας (Duplicate reproducibility και Parent-child heritability report) και iv) δυνατότητα εκτέλεσης LOH (Loss of Heterozygocity) και CNV (Copy Number Variation) ανάλυσης. | ΝΑΙ |  |  |
| 15. Να δύναται να αποδίδει αναφορές συμπεριλαμβανομένων των:1. Standard DNA report
2. Standard Locus report
3. Hardy-Weinberg assessment
4. Duplicate reproducibility
5. Parent-child heritability
6. Correlation reports
 | ΝΑΙ |  |  |
| 16. Να συνοδεύεται από πακέτο συμπληρωματικού εξοπλισμού για την εκτέλεση των πρωτοκόλλων των μικροσυστοιχιών. Να διατίθεται από τον ίδιο κατασκευαστή με το σύστημα σάρωσης, ώστε να εγγυάται η απόλυτη συμβατότητα με τη μέθοδο. | ΝΑΙ |  |  |
| 17. Να είναι συμβατό με αυτοματοποιημένα ρομποτικά συστήματα διαχείρισης υγρών. | ΝΑΙ |  |  |
| 18. Να δύναται να συνδεθεί με σύστημα LIMS. | ΝΑΙ |  |  |
| 19. Να διαθέτει σήμανση CE mark. | ΝΑΙ |  |  |
| 20. Θα πρέπει να ισχύουν οι εξής προϋποθέσεις:A) Να συνοδεύεται από επίσημη πιστοποίηση από την κατασκευάστρια εταιρία ότι έχει ελεγχθεί πλήρως για την απόδοση και την λειτουργικότητα του. B) Να συνοδεύεται από ένα (1) χρόνο εγγύησης καλής λειτουργίας από την κατασκευάστρια εταιρία, η οποία να περιλαμβάνει κάλυψη του κόστους οποιουδήποτε ανταλλακτικού απαιτηθεί για την επιδιόρθωση βλαβών καθώς και καμμία επιβάρυνση για τα εργατικά έξοδα αποκατάστασης της βλάβης.Γ) Στην οικονομική προσφορά να περιλαμβάνεται μία (1) δωρεάν προληπτική συντήρηση η οποία να πραγματοποιείται ένα (1) έτος μετά από την ημερομηνία εγκατάστασης του συστήματος.Δ) Ο προμηθευτής να έχει τεχνικό προσωπικό κατάλληλα εκπαιδευμένο στην υποστήριξη του οργάνου από την κατασκευάστρια εταιρία. Να κατατεθεί επίσημο πιστοποιητικό. | ΝΑΙ |  |  |
| 21. Θα γίνει αποδεκτή προσφορά μεταχειρισμένου οργάνου υπό τις εξής προϋποθέσεις:(i) ο εξοπλισμός δεν έχει χρηματοδοτηθεί από εθνική ή ενωσιακή πηγή χρηματοδότησης τα τελευταία δέκα (10) έτη(ii) η τιμή του μεταχειρισμένου εξοπλισμού δεν υπερβαίνει, κατά τη χρονική στιγμή της προμήθειάς του, την αγοραία αξία του και είναι κατώτερη από την αξία αντίστοιχου καινούργιου εξοπλισμού, (iii) ο εξοπλισμός έχει τα τεχνικά χαρακτηριστικά που απαιτούνται για την πράξη και είναι σύμφωνος με τους εφαρμοζόμενους κατά περίπτωση κανόνες. Οι παραπάνω προϋποθέσεις τεκμηριώνονται από: (α) υπεύθυνη δήλωση του προμηθευτή με την οποία βεβαιώνεται ότι ο εξοπλισμός δεν αποκτήθηκε κατά τα προηγούμενα δέκα (10) έτη με τη συνδρομή ενωσιακής ή εθνικής χρηματοδότησης, και (β) εμπειρογνωμοσύνη/ες ή άλλη κατάλληλη εκτίμηση κατά περίπτωση, προκειμένου να αποδεικνύεται ότι ο μεταχειρισμένος εξοπλισμός δεν υπερβαίνει την αγοραία αξία του και ότι είναι κατώτερος από την αξία αντίστοιχου καινούργιου εξοπλισμού. | ΝΑΙ |  |  |
| **Χώρος Παράδοσης – Εγκατάστασης** | **Υπεύθυνος για Πληροφορίες** | **Τηλ. Υπευθύνου και email** |
| Τμήμα: ΙατρικήςΕργαστήριο: Ιατρικής Γενετικής στην Κλινική ΠράξηΚτίριο-Όροφος: Ιατρικής - Ισόγειο | Ιωάννης Γεωργίου  | 2651007822/ igeorgio@uoi.gr |

Η παράδοση του μηχανήματος θα γίνει εντός δύο μηνών από την υπογραφή της σύμβασης.

|  |  |  |  |  |  |
| --- | --- | --- | --- | --- | --- |
| **Τμήμα** | **Τίτλος Τμήματος**  | **CPV**  | **Κατηγορία Δαπάνης** | **Π/Υ Τμήματος με ΦΠΑ**  | **Π/Υ Τμήματος χωρίς ΦΠΑ**  |
| 2 | ΑΛΛΗΛΟΥΧΗΤΗΣ ΝΕΑΣ ΓΕΝΙΑΣ (NEXT GENERATION SEQUENCER) | 38000000-5 | 14-05 | 310.000,00€ | 250.000,00€ |

|  |
| --- |
| **ΤΜΗΜΑ 2. ΑΛΛΗΛΟΥΧΗΤΗΣ ΝΕΑΣ ΓΕΝΙΑΣ (NEXT GENERATION SEQUENCER)** |
| **ΑΑ Είδους στο Τμήμα** | **Σύντομη Περιγραφή Είδους** | **Μον.** **Μετρ.** | **Πλήθος** |
| 1 | Το σύστημα αποτελεί τελευταίας τεχνολογίας πλατφόρμα αλλλούχησης Νέας Γενιάς που δύναται να αποδώσει έως 400 εκατομμύρια reads και έως 120Gb δεδομένων, σε αλληλουχήσεις μονής ή διπλής κατεύθυνσης. Το σύστημα παρέχει ευέλικτη επιλογή απόδοσης σε GigaBases και μεγέθους των τμημάτων DNA προς αλληλούχηση. Παρέχει τη δυνατότητα αλληλούχησης τμημάτων DNA μεγέθους έως 300bp. H αλληλούχηση NGS πραγματοποιείται με χρήση κλειστού φυσιγγίου (cartridge) αντιδραστηρίων, υγρών διαλυμάτων και ενσωματωμένη απόρριψη αποβλήτων. Επίσης, παρέχει τη δυνατότητα πραγματοποίησης αποδιάταξης και αραίωσης της βιβλιοθήκης εντός του αλληλουχητή, απλοποιώντας ακόμη περισσότερο τη διαδικασία φόρτωσης της προς αλληλούχηση βιβλιοθήκης. Το σύστημα ενσωματώνει ειδική πλατφόρμα βιοπληροφορικής ανάλυσης η οποία παρέχει εξαιρετικά γρήγορη (έως και σε δύο ώρες) και υψηλής ακρίβειας δευτερογενή ανάλυση των δεδομένων αλληλούχησης. | ΣΕΤ | 1 |
| **Αναλυτικές Τεχνικές Προδιαγραφές Είδους**  | **Απαί-****τηση** | **Απάν-τηση** | **Παραπομπή** |
| 1. Να είναι Γενετικός Αναλυτής Νέας Γενιάς (Next Generation Sequencer) και πλήρους αυτόματης λειτουργίας. | NAI |  |  |
| 2. Να ολοκληρώνεται η διαδικασία της αποδιάταξης, της ενίσχυσης του δείγματος και της αλληλούχησης στο ίδιο όργανο ώστε να είναι όσο το δυνατό αυτοματοποιημένη η διαδικασία και να απαιτείται η όσο το δυνατό μικρότερη παρέμβαση του χρήστη. | NAI |  |  |
| 3. Να επιτρέπεται αλληλούχηση δύο κατευθύνσεων (αρχική και συμπληρωματική αλυσίδα) στο ίδιο όργανο σε κάθε εκτέλεση (run) χωρίς να απαιτείται παρέμβαση από το χρήστη. | NAI |  |  |
| 4. Να είναι δυνατή η επιλογή του μήκους αλληλούχησης και κατ’ επέκταση της τελικής απόδοσης του συστήματος ανάλογα με την επιθυμία του χρήστη.  | NAI |  |  |
| 5. Να παρέχει τη δυνατότητα αλληλούχησης τμημάτων μήκους έως και 300 βάσεων.  | NAI |  |  |
| 6. Οι αναγνωσμένες βάσεις να έχουν τον υψηλότερο δυνατό δείκτη ποιότητας (quality score τουλάχιστον Q30). Δηλαδή η πλειοψηφία των παραγόμενων δεδομένων να προσδιορίζεται με ακρίβεια τουλάχιστον 99,9%. | NAI |  |  |
| 7. Να αποδίδει τουλάχιστον 400 εκατομμύρια διαβάσματα σε αλληλουχήσεις μονής κατεύθυνσης ανά εκτέλεση (run). | NAI |  |  |
| 8. Να έχει την ικανότητα παραγωγής τουλάχιστον 120Gb δεδομένων ανά εκτέλεση (run). | NAI |  |  |
| 9. Όλα τα αντιδραστήρια που απαιτούνται για την αποδιάταξη, ενίσχυση και αλληλούχηση να είναι ήδη προ-αναμεμειγμένα υπό μορφή κασέτας (cartridge) μίας χρήσης, ώστε να μη χρειάζεται καμία ενέργεια του χρήστη πλην της προσθήκης της τελικής βιβλιοθήκης. Η κασέτα να περιλαμβάνει και όλα τα απαραίτητα ρευστά (fluidics) ώστε να διασφαλίζεται η εύκολη λειτουργία χρήσης του οργάνου και η αποφυγή επιμολύνσεων από κάθε προηγούμενο run. | NAI |  |  |
| 10. Τα υγρά απόβλητα, μετά το πέρας κάθε εκτέλεσης, να καταλήγουν σε επιμέρους εξάρτημα της κασέτας μίας χρήσης, το οποίο να μπορεί να αποσπασθεί και να απορριφθεί αναλόγως. Το υπόλοιπο, μη μολυσματικό, πλαστικό εξάρτημα της κασέτας να δύναται να ανακυκλωθεί.  | NAI |  |  |
| 11. Να μην απαιτούνται διαδικασίες συντήρησης του αναλυτή από τον χρήστη, όπως πλύσεις (washes) μετά από κάθε εκτέλεση (run) ή πλύσεις κατά το διάστημα που διατηρείται αδρανής ο αναλυτής.  | NAI |  |  |
| 12. Να επιτρέπει αλληλούχηση πολλών δειγμάτων ταυτόχρονα σε εφαρμογές υψηλής πολυπλεξίας (highly multiplexing). | NAI |  |  |
| 13. Να στηρίζεται στην αποδεδειγμένη, σε παγκόσμιο επίπεδο, χημεία Sequencing-By-Synthesis (SBS), κατά την οποία χρησιμοποιούνται ταυτόχρονα και τα τέσσερα νουκλεοτίδια (τέσσερις βάσεις) για την ενίσχυση του φυσικού ανταγωνισμού και την αποφυγή λαθών από ομοπολυμερή (homopolymer errors). | NAI |  |  |
| 14. Να διαθέτει λογισμικό ικανό να αναλύει την ποιότητα των αποτελεσμάτων και να ενημερώνει το χρήστη. | NAI |  |  |
| 15. Να υπάρχει δυνατότητα να παρακολουθείται το σύστημα κατά της διάρκεια της εκτέλεσης από εξωτερικό υπολογιστή. | NAI |  |  |
| 16. Να παρέχεται πρόσβαση σε κατάλληλο λογισμικό σχεδιασμού μελετών στοχευμένης αλληλούχησης (custom amplicon, custom enrichment). | NAI |  |  |
| 17. Να διαθέτει διαισθητική οθόνη αφής και να προσφέρει τη δυνατότητα ελέγχου των αντιδραστηρίων με RFID. | NAI |  |  |
| 18. Τα δεδομένα να δύνανται να παράγονται σε τυποποιημένη μορφή τους (FASTQ, bam, vcf), ώστε να επιτρέπεται η χρήση ποικίλων εργαλείων για την ανάλυσή τους. | NAI |  |  |
| 19. Να υπάρχει η δυνατότητα αποθήκευσης των παραγόμενων δεδομένων σε τοπικό δίκτυο ή σε υπολογιστικό νέφος (cloud). | NAI |  |  |
| 20. Να επιτρέπει τουλάχιστον τις παρακάτω εφαρμογές: i) Whole-genome sequencing, ii) Whole-exome sequencing, iii) Targeted Resequencing, iv) Whole-transcriptome gene expression, v) Gene fusion detection, vi) Single-cell whole-transcriptome sequencing. | NAI |  |  |
| 21. Ο αναλυτής να φέρει λογισμικό κατάλληλο για την πρωτογενή και δευτερογενή ανάλυση των παραγόμενων δεδομένων. | NAI |  |  |
| 22. Η δευτερογενής ανάλυση των δεδομένων να μπορεί να πραγματοποιηθεί είτε τοπικά, εντός του ίδιου συστήματος, είτε με χρήση υπολογιστικού νέφους, του ίδιου κατασκευαστικού οίκου. | NAI |  |  |
| 23. Να υπάρχει η δυνατότητα προαιρετικής μελλοντικής αναβάθμισης της απόδοσης του προσφερόμενου συστήματος σε υψηλότερη με τα εξής χαρακτηριστικά: τουλάχιστον 1,2 δισεκατομμύρια διαβάσματα σε αλληλουχήσεις μονής κατεύθυνσης και τουλάχιστον 360Gb δεδομένων ανά εκτέλεση (run), χωρίς αλλαγή οργάνου. | NAI |  |  |
| 24. Να διαθέτει σήμανση CE mark. | NAI |  |  |
| 25. Ο προμηθευτής να έχει επιστημονικό και τεχνικό προσωπικό κατάλληλα εκπαιδευμένο στην υποστήριξη του οργάνου από την κατασκευάστρια εταιρία. Να κατατεθούν επίσημα πιστοποιητικά. | NAI |  |  |
| 26. Α) Να συνοδεύεται από ένα (1) χρόνο εγγύησης καλής λειτουργίας από την κατασκευάστρια εταιρία, η οποία να περιλαμβάνει κάλυψη του κόστους οποιουδήποτε ανταλλακτικού απαιτηθεί για την επιδιόρθωση βλαβών καθώς και καμμία επιβάρυνση για τα εργατικά έξοδα αποκατάστασης της βλάβης.Β) Στην οικονομική προσφορά να περιλαμβάνεται μία (1) δωρεάν προληπτική συντήρηση η οποία να πραγματοποιείται ένα (1) έτος μετά από την ημερομηνία εγκατάστασης του συστήματος. | NAI |  |  |
| **Χώρος Παράδοσης – Εγκατάστασης** | **Υπεύθυνος για Πληροφορίες** | **Τηλ. Υπευθύνου και email** |
| Τμήμα: ΙατρικήςΕργαστήριο: Ιατρικής Γενετικής στην Κλινική ΠράξηΚτίριο-Όροφος: Ιατρικής - Ισόγειο | Ιωάννης Γεωργίου  | 2651007822/ igeorgio@uoi.gr |

Η παράδοση του μηχανήματος θα γίνει εντός δύο μηνών από την υπογραφή της σύμβασης.

**ΜΕΡΟΣ Β- ΟΙΚΟΝΟΜΙΚΟ ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ**

Φορέας χρηματοδότησης της παρούσας σύμβασης είναι το Υπουργείο Ανάπτυξης και Επενδύσεων, Κωδ. ΣΑ Ε1191. Η δαπάνη για την εν λόγω σύμβαση, βαρύνει την Κ.Α. σχετική πίστωση του προϋπολογισμού του οικονομικού έτους 2021 του Φορέα.

Η παρούσα σύμβαση χρηματοδοτείται από Πιστώσεις του Προγράμματος Δημοσίων Επενδύσεων (αριθ. ενάριθ. έργου 2020ΣΕ11910095).

Η σύμβαση περιλαμβάνεται στο υποέργο Νο (5): Εξοπλισμός Β΄, της Πράξης: «Κατανόηση των μηχανισμών γήρανσης (σε υγεία και ασθένεια) μέσω της ενσωμάτωσης μοριακών δεδομένων -ωμικής υψηλής ανάλυσης» η οποία έχει ενταχθεί στο Επιχειρησιακό Πρόγραμμα «Ανταγωνιστικότητα, Επιχειρηματικότητα & Καινοτομία», με βάση την Απόφαση Ένταξης με αριθ. πρωτ. 6302/1455/Α2/20-11-2020 της Ειδικής Υπηρεσίας Διαχείρισης Ε.Π. Ανταγωνιστικότητα, Επιχειρηματικότητα και Καινοτομία του Ευρωπαϊκού Ταμείου Περιφερειακής Ανάπτυξης και Ταμείου Συνοχής της Ειδικής Γραμματείας Διαχείρισης Προγραμμάτων του Υπουργείου Ανάπτυξης και Επενδύσεων και έχει λάβει κωδικό MIS 5047228. Η παρούσα σύμβαση συγχρηματοδοτείται από το Ευρωπαϊκό Ταμείο Περιφερειακής Ανάπτυξης (ΕΤΠΑ) και από εθνικούς πόρους μέσω του ΠΔΕ.

**Η εν λόγω προμήθεια εντάσσεται στον ακόλουθο κωδικό του Κοινού Λεξιλογίου δημοσίων συμβάσεων (CPV): 38000000-5**

Η εκτιμώμενη αξία της σύμβασης ανέρχεται στο ποσό των 586.000,00€ συμπεριλαμβανομένου ΦΠΑ 24% (προϋπολογισμός χωρίς ΦΠΑ: 472.580,65€, ΦΠΑ: 113.419,36€).

**Αναλυτικότερα**:

|  |  |  |  |  |
| --- | --- | --- | --- | --- |
| **Α/Α**  | **ΠΕΡΙΓΡΑΦΗ ΤΜΗΜΑΤΟΣ** | **ΣΥΝΟΛΙΚΗ ΑΞΙΑ ΤΜΗΜΑΤΟΣ** | **ΚΑΘΑΡΗ ΑΞΙΑ ΤΜΗΜΑΤΟΣ** | **ΦΠΑ (24%)** |
| 1 | ΣΥΣΤΗΜΑ ΣΑΡΩΣΗΣ ΜΙΚΡΟΣΥΣΤΟΙΧΙΩΝ ΝΕΑΣ ΓΕΝΙΑΣ | 276.000,00€ | 222.580,65€ | 53.419,36€ |
| 2 | ΑΛΛΗΛΟΥΧΗΤΗΣ ΝΕΑΣ ΓΕΝΙΑΣ (NEXT GENERATION SEQUENCER) | 310.000,00€ | 250.000,00€ | 60.000,00€ |

**Η διάρκεια της σύμβασης ορίζεται σε δύο (2) μήνες, από την ημερομηνία υπογραφής της σύμβασης.**

O Συντάξας των Τεχνικών Προδιαγραφών

Αν. Καθηγήτρια Ιωάννα Τζουλάκη

Τμήμα Ιατρικής

Πανεπιστήμιο Ιωαννίνων